รัฐบาลไทย-ข่าวทำเนียบรัฐบาล-นายกรัฐมนตรีเป็นประธานประชุมคณะกรรมการเตรียมการปฏิรูปประเทศ ครั้งที่ 1/2560
วันศุกร์ที่ 3 มีนาคม 2560
นายกรัฐมนตรีเป็นประธานประชุมคณะกรรมการเตรียมการปฏิรูปประเทศ ครั้งที่ 1/2560
นายกรัฐมนตรีเป็นประธานประชุมคณะกรรมการเตรียมการปฏิรูปประเทศ ครั้งที่ 1/60 วางกรอบปฏิรูปประเทศปี 60 จํานวน 27 วาระ รวม 42 เรื่อง นายกฯ ย้ําทําความเข้าใจประชาชน รมต.นร.ระบุ งานมีความคืบหน้าไปสู่การขับเคลื่อนอย่างเป็นรูปธรรม
วันนี้ (3 มี.ค.60) พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการเตรียมการปฏิรูปประเทศ ครั้งที่ 1/2560 ร่วมกับผู้ที่เกี่ยวข้อง โดยภายหลังการประชุม นายสุวิทย์ เมษินทรีย์ รัฐมนตรีประจําสํานักนายกรัฐมนตรี พร้อมด้วย ร้อยเอก ทินพันธุ์ นาคะตะ ประธานสภาขับเคลื่อนการปฏิรูปประเทศ (สปท.) ได้แถลงผลการประชุม สรุปสาระสําคัญ ดังนี้
นายสุวิทย์ เมษินทรีย์ รัฐมนตรีประจําสํานักนายกรัฐมนตรี กล่าวว่า การประชุมวันนี้สืบเนื่องจากการประชุมเชิงปฏิบัติการเพื่อขับเคลื่อนการปฏิรูปประเทศ “การเตรียมการจัดตั้งคณะกรรมการเตรียมการปฏิรูปประเทศ” เมื่อวันที่ 1 กุมภาพันธ์ ที่ผ่านมา ของแม่น้ํา 3 สาย โดยการประชุมวันนี้ได้มีการพูดถึงการเชื่อมโยงยุทธศาสตร์ชาติ 20 ปีกับการปฏิรูปประเทศ ซึ่งเมื่อวันพุธที่ผ่านมา มีการประชุมคณะกรรมการเตรียมการยุทธศาสตร์ชาติ ที่ได้พูดถึงกรอบยุทธศาสตร์ชาติ 6 ด้าน ที่ประชุมวันนี้จึงได้มีการนําเสนอยุทธศาสตร์ชาติ 6 ด้านดังกล่าวออกมาเป็นรูปธรรม ว่าอะไรที่จะต้องทําก่อนในช่วง 5 ปี อะไรที่จะต้องทําในช่วง 10-15 ปีต่อมา และอะไรที่จะต้องทําในช่วง 20 ปี เพื่อที่จะให้เป็นเป้าหมายที่ชัดเจน นําไปสู่กรอบการปฏิรูป ซึ่งจากการประชุมเชิงปฏิบัติการฯ เมื่อวันที่ 1 กุมภาพันธ์ ที่ผ่านมา สปท. ได้นําเสนอวาระการปฏิรูปที่สําคัญที่จะเตรียมการปฏิรูปภายในปี 2560 รวม 27 วาระ และหลังจากนั้นได้มีการหารือกันหลายครั้งได้ข้อสรุปว่าวาระการปฏิรูปยังคงเป็น 27 วาระ รวม 42 เรื่องที่จะต้องดําเนินการภายในปี 2560 พร้อมกับจะมีอีก 32 เรื่องที่จะทําภายในปี 2561-2564
รัฐมนตรีประจําสํานักนายกรัฐมนตรี กล่าวถึงความคืบหน้าของการปฏิรูปในขณะนี้ว่า สามารถแบ่งความคืบหน้าออกเป็น 3 เรื่องสําคัญคือ 1. การจัดทําเป็นกฎหมาย ที่ขณะนี้มีพระราชบัญญัติที่กําลังเข้าสู่ สนช. แล้ว 1 ฉบับคือพระราชบัญญัติทรัพยากรน้ํา ที่ได้ผ่านการพิจารณาของคณะกรรมการกฤษฎีกาแล้วทั้งหมด 7 ฉบับ เช่น พระราชบัญญัติวิธีการงบประมาณ เรื่องการเงินการคลัง เรื่องกองทุนน้ํามันเชื้อเพลิง เป็นต้น 2. ในส่วนที่เกี่ยวข้องกับการจัดตั้งองค์กรหรือหน่วยงานขึ้นมาใหม่ มีทั้งหมด 11 หน่วยงาน เช่น ธนาคารที่ดิน สํานักงานส่งเสริมวิสาหกิจเพื่อสังคม สํานักงานส่งเสริมเศรษฐกิจสร้างสรรค์ เป็นต้น และ สปท. ได้มีมาตรการเชิงบริหารที่สามารถดําเนินการได้ทันทีอีก 15 เรื่อง เช่น การพัฒนาโรงเรียนต้นแบบ 55 โรงเรียน หรือการพัฒนาโรงเรียนขนาดเล็ก เป็นต้น 3. การประชุมวันนี้เป็นการต่อเชื่อม 27 วาระของ สปท. ไปที่คณะกรรมการขับเคลื่อนและปฏิรูป หรือ กขป. โดย กขป. ทั้ง 6 คณะที่รับผิดชอบโดยรองนายกรัฐมนตรีทั้ง 6 ท่าน ได้นําเสนอความคืบหน้า ประกอบด้วย เรื่องที่ดําเนินการแล้ว ในช่วงปี 2557-2660 เรื่องที่กําลังจะผลักดันในปี 2660 และเรื่องที่จะดําเนินการต่อไปตั้งแต่ปี 2561-2579 ซึ่งการนําเสนองานทั้งหมดของ กขป. เป็นการบูรณาการงานทั้งหมดของ กขป. สปท. และ สนช. เข้าด้วยกัน โดยมีรายละเอียดออกมาเป็นรูปเล่ม ซึ่ง ณ วันนี้จะสามารถเห็นสถานภาพทั้งหมดของการปฏิรูปของประเทศแล้ว ว่าสิ่งที่ดําเนินการไปในช่วง 2 ปีกว่าที่ผ่านมามีอะไร สิ่งที่กําลังดําเนินการในวันนี้มีอะไร สิ่งที่จะเดินต่อไปมีอะไร ภายใต้การทํางานบูรณาการร่วมกันของแม่น้ํา 3 สาย
รัฐมนตรีประจําสํานักนายกรัฐมนตรี กล่าวต่อไปว่า จากนี้ไปการขับเคลื่อนการปฏิรูปจะเกิดขึ้นผ่านกลไกปกติ 2 คณะ คือคณะของ กขป. 6 คณะ กับคณะกรรมการขับเคลื่อนและเร่งรัดการดําเนินการตามนโยบายรัฐบาล หรือ กขร. พร้อมกับจะมีการจัดตั้งคณะทํางาน 2 คณะเพื่อทําให้การขับเคลื่อนการปฏิรูปเป็นไปอย่างราบรื่น คือ 1. คณะทํางานสานพลังปฏิรูปเพื่อพัฒนาพื้นที่และสังคม มี ดร.สีลาภรณ์ บัวสาย เป็นประธาน 2. คณะทํางานบูรณาการและขับเคลื่อนการปฏิรูปเชิงระบบและโครงสร้าง มี ดร.บัณฑูร เศรษฐศิโรฒม์ เป็นประธาน ซึ่งที่ในที่สุดแล้วภาพทั้งหมดของการปฏิรูปจะชัดเจนมากขึ้น สามารถแบ่งการปฏิรูปจากนี้ไปออกเป็น 3 ระดับ คือ 1. สิ่งที่ทําได้ทันที จะให้กระทรวงขับเคลื่อนต่อเพื่อให้เกิดผลทันที 2. ระดับการปฏิรูปที่ต้องบูรณาการข้ามกระทรวง โดยคณะกรรมการ กขร. และ กขป. 6 คณะจะทําหน้าที่ผลักดัน 3. ประเด็นปฏิรูปที่มีความซับซ้อนยุ่งยาก ต้องใช้กลไกพิเศษ หรือมาตรการพิเศษ จะใช้คณะกรรมการเตรียมการปฏิรูปประเทศ หรือส่งต่อไปที่คณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติและการสร้างความสามัคคีปรองดอง หรือ ป.ย.ป.
รัฐมนตรีประจําสํานักนายกรัฐมนตรีกล่าวด้วยว่า การประชุมวันนี้มีความคืบหน้ามาก และจะนําไปสู่เรื่องของการขับเคลื่อนอย่างเป็นรูปธรรมจากนี้ไป ซึ่งในส่วนที่แม่น้ํา 3 สายได้ทําประสบผลสําเร็จไปแล้วใน 2 ปีกว่าที่ผ่านมา จะมีการประมวลอีกครั้งเพื่อสร้างการรับรู้กับประชาชนว่าประชาชนได้อะไรจากการปฏิรูป ประชาชนมีความรับรู้มากน้อยแค่ไหน และประชาชนจะเข้ามามีส่วนร่วมในการปฏิรูปอย่างไรบ้าง โดยจากนี้ไปจะเดินตามโรดแมปการปฏิรูปอย่างที่ได้ประชุมวันนี้ และนายกรัฐมนตรี ได้เน้นย้ําในที่ประชุมถึงเรื่องการทําความเข้าใจกับประชาชน การสร้างการรับรู้ว่าการขับเคลื่อนงานของ ป.ย.ป.จะมีผลสัมฤทธิ์อย่างไร ที่สําคัญจะทําให้ประชาชนได้รับประโยชน์ หรือตอบโจทย์ความต้องการของประชาชนในเรื่องใดบ้าง โดยการทํางานนั้นต้องให้ประชาชนเข้ามามีส่วนร่วม
ด้านร้อยเอก ทินพันธุ์ นาคะตะ ประธานสภาขับเคลื่อนการปฏิรูปประเทศ (สปท.) กล่าวเพิ่มเติมถึงกรอบการปฏิรูป27 วาระ 42 เรื่องที่จะปฏิรูปในปี 2560 จะเป็นไปตามกรอบยุทธศาสตร์ชาติ 6 ประเด็นของนายกรัฐมนตรี ซึ่งแบ่งเป็นเรื่องกรอบของกลไกภาครัฐ การพัฒนาฐานราก การพัฒนาทรัพยากรมนุษย์ การพัฒนาโครงสร้างพื้นฐาน การพัฒนาเศรษฐกิจเพื่ออนาคต และการพัฒนาระบบความปลอดภัยทางไซเบอร์ เป็นต้น
------------------
กลุ่มประชาสัมพันธ์และเผยแพร่ สํานักโฆษก